**Consiliul raional Ștefan Vodă**

**Cu privire la activitatea DGE Ștefan Vodă**

**pentru anul 2018**

Pe parcursul anului toate activitățile desfășurate au fost în conformitate cu cerințele noilor politici educaționale, care au urmărit implementarea noilor viziuni asupra educației, având ca dimensiuni principale îmbunătățirea calității, eficacității și eficienței sistemului educațional, formarea profesională continuă; stimularea și motivarea cadrelor didactice și de conducere; susținerea copiilor capabili de performanțe.

La baza activităților a stat Codul Educației; Strategia ,,Educația – 2020”; Codul de Etică a cadrului didactic, Standardele de calitate, Standardele de competență profesională a cadrelor didactice și de conducere și alte acte legislative și normative.

Sau pus în aplicare Nomenclatorul tipurilor de documentație școlară;

Metodologia privind repartizarea timpului de muncă a personalului didactic;

Instrucțiunea privind managementul temelor pentru acasă în învățământul primar, gimnazial, liceal.

Începând cu 01.09.2018, conform Planului–cadru s-au introdus noi discipline școlare(dezvoltarea personală, educația pentru societate; module noi - educația digitală și robotica).

Toate instituțiile au început implementarea reperelor metodologice, privind asigurarea continuității la nivelul cl. IV-V.

Obiectivele prioritare pentru anul 2018 au fost trasate la conferințele cadrelor didactice din august 2017 – 2018 și sunt:

* Asigurarea condițiilor optime de activitate pentru implementarea politicilor educaționale;
* Promovarea unui învățământ centrat pe elev, orientat spre succes;
* Punerea în aplicare a noilor politici educaționale;
* Dezvoltarea în continuare a unui parteneriat viabil;
* Asigurarea unui management financiar eficient;
* Promovarea potențialului creativ al elevilor prin participarea democratică în toate domeniile vieții școlare;
* Aplicarea standardelor de învățare și de dezvoltare a copilului;
* Susținerea elevilor capabili de performanță

În scopul realizării obiectivelor trasate, specialiștii Direcției Generale Educație au întreprins un șir de acțiuni:

* S-au desfășurat ședințe ale Consiliului de Administrație, la majoritatea fiind prezenți și conducătorii instituțiilor;
* Lunar s-au desfășurat ședințe de lucru sau seminare cu managerii instituțiilor de învățământ secundar general primar, gimnazial, liceal;
* La majoritatea ședințelor a fost prezentă conducerea raionului, contribuind la rezolvarea diverselor probleme din domeniu.

La ședințele consiliului raionului s-au discutat 7 chestiuni ce țin de domeniul învățământ.

Întru realizarea art.50(5) al Codului Educației sau desfășurat 6 concursuri la funcția de conducător al instituției de învățământ.

Din lipsa candidaților la 4 instituții s-a prelungit termenul cu 6 luni.

Dar la acest capitol mai sunt rezerve. În majoritatea cazurilor au participat doar câte un candidat.

Este foarte greu să vorbim de un concurs și o concurență sănătoasă.

În anul 2018 procesul educațional a fost organizat și desfășurat în 60 instituții de învățământ general. Din ele: 30 instituții educaționale timpurii cu un contingent de 3073 copii în 137 grupe, 27 instituții de învățământ secundar general primar, gimnazial, liceal în care au fost școlarizați 6142 elevi în 308 clase, cu 134 de elevi și 8 clase mai puțin decât în anul precedent, 3 licee teoretice, 23 gimnazii, o școală primară. În raion a mai activat și o școală auxiliară cu un contingent de 31 elevi în 3 clase; CRCCA cu 575 elevi cuprinși în 25 cercuri; Școala sportivă în care se antrenează 710 elevi la 7 probe sportive.

În anul 2018, în structura instituțiilor a parvenit o singură schimbare – IP LT ,,Maria Bieșu” din s. Volintiri a fost reorganizată în gimnaziu . Actualmente în raion activează 2 licee teoretice.

Până în prezent rămân ca problemă și instituțiile cu un număr mai mic de 91 elevi ponderați.

Procesul educațional a fost asigurat de 986 cadre didactice și de conducere.

Din ele 303 în IET și 683 în instituțiile școlare.

În instituțiile de învățământ activează 203 cadre didactice pensionate, comparativ cu 135 în anul precedent.

În scopul asigurării realizării planului –cadru pentru anul 2018-2019, 56 cadre didactice predau în 2-3 instituții.

Pe parcursul anului s-au alocat 70 mii lei pentru achitarea deplasărilor cadrelor nominalizate.

Cu părere de rău până în prezent mai rămâne nesoluționată problema predării limbii engleze în IP gim.,,Mihai Viteazul” s. Carahasani (cl. VI) și gimnaziul s. Răscăieții Noi. Instituțiile duc lipsă de profesori de matematică, fizică, limba engleză, limba română, informatică.

Rândurile tinerilor specialiști s-a completat doar cu 1 (și acela recrutat de instituție).

Din acei repartizați nu s-a prezentat nici unul.

Toți tinerii specialiști, angajați în ultimii 3 ani au beneficiat de indemnizațiile prevăzute în Codul Educației (art. 134).

Una din problemele prioritare este asigurarea didactico-metodică a instituțiilor de învățământ.

Ca și anii precedenți asigurarea didactico-metodică s-a realizat în baza implementării în continuare a schemei de închiriere, prin utilizarea eficientă de manuale din bibliotecile școlare.

Atât din clasele primare cât și cei din gimnazii beneficiază de setul de manuale gratis.

Anual 10% din numărul total al liceelor sunt scutiți integral de plata pentru manuale închiriate.

În cadrul reformei curriculare au fost distribuite Curriculum Național la clasele primare, disciplina dezvoltare personală și educație pentru societate. Și la acest capitol optăm pentru consolidarea colaborării cu bibliotecile publice. Tradițional concursul literar ,,La izvoarele înțelepciunii” se desfășoară în comun.

Datorită conjugării eforturilor profesorilor, părinților, în cadrul Campaniei Naționale de promovare a lecturii, ,,Să citim împreună” a fost organizată întâlnirea cu scriitorul Aurelian Silvestru în IP gim.,,Mihai Sîrghi” din s. Cioburciu.

Direcția Generală Educație de comun cu administrațiile instituțiilor de învățământ au întreprins un șir de acțiuni în vederea școlarizării tuturor copiilor (art.13 al Codului Educației), asigurarea alimentației copiilor.

La începutul anului școlar neșcolarizați au fost 14 elevi (13 în anul precedent), ceea ce constituie 0,24 %.

În rezultatul acțiunilor întreprinse doar de instituțiile de învățământ către 01.01.2019 neșcolarizați au rămas 4 elevi -0,07%).

Pe parcurs au abandonat școala 8 elevi – motivul fiind (plecați peste hotare, schimbarea locului de trai, starea materială precară, etc.)

Alimentația a fost organizată în toate instituțiile care au treapta primară.

Suplimentar pentru elevii din clasele V-IX a fost organizată alimentația cu suportul APL-1 în gim. Răscăieți, Răscăieții Noi, s. Semionovca. În total s-au alimentat 459 elevi din clasele V-IX.

Majoritatea instituțiilor au respectat atât normele naturale cât și cele financiare (10, 80).

Media pe raion a constituit 9,96 lei.

Probleme la acest capitol sunt la:

* Reparația sistemelor de canalizare, a depozitelor; dotarea cu utilaj necesar, mobilier igienic.

În rezultatul implicării tuturor factorilor de decizie pe parcursul lunilor iunie – august 2018 s-au soluționat mai multe probleme ce țin de îmbunătățirea condițiilor în cantinele școlare și blocurile alimentare din instituțiile educaționale timpurii. S-au reparat depozite, cantine; s-a renovat utilajul; s-a procurat veselă, mobilier igienic.

Dacă ne referim la implementarea noilor politici educaționale menționez că, în anul 2018 au fost plănuite și desfășurate monitorizări ale implementării curriculumului; a noilor politici educaționale(implementarea ECD în clasele primare și V; Metodologia timpului, Nomenclatorul, managementul temelor pentru acasă; predarea disciplinelor noi – dezvoltarea personală și educația pentru societate.

Au fost completate fișe de monitorizare, completate chestionare de către elevi, cadre didactice , părinți.

Secția MCFPC pe parcursul anului a desfășurat în șir de activități.

* S-au desfășurat stagii de formare pe probleme de aplicare a noilor politici educaționale și centrate pe copil. În total au fost cuprinși 956 pedagogi de la toate treptele de școlaritate.
* S-au organizat 2 ședințe de parteneriat comunitar (105 participanți).
* În scopul monitorizării procesului de atestare au fost evaluați 243 cadre didactice.
* 42 vizite s-au efectuat în cadrul concursului „Pedagogul anului”;
* Au fost formați 80 consilieri școlari.

**Impact**

Formarea continuă este realizată de către specialiști de la DGE, de către formatorii locali, lectorii de la UPS „Ion Creangă” prin intermediul CIDDC, Programul Educațional „Pas cu Pas” și PE, „ProDidactica”. În rezultat, în instituții activează cadre bine formate, în mare parte și-au ajustat activitatea noilor cerințe ale politicii educaționale. Vizitele la ore au demonstrat că agenții de formare trebuie să-și concentreze atenția asupra continuității ECD.

**Învățământ preșcolar:**

În urma stagiilor de formare a fost:

* + Asigurată participarea cadrelor didactice din IET la nivel raional; ulterior local/ per instituție – exersare (ore metodice, consultații, ateliere de lucru, seminare);
  + Asigurată o continuitate a formărilor privind implementarea documentelor de politică educațională: Cadrul de referință, Standardele de învățare și dezvoltare a copalului de la naștere până la 7 ani, Curriculum pentru educația timpurie;
  + Promovată organizarea învățării cu accent pe particularitățile și nevoile copiilor, impactul mediului asupra învățării și dezvoltării copilului;
  + Asigurarea condițiilor în formarea conștiinței educative a părinților în scopul îndrumării, îngrijirii și educării eficiente a copilului;
  + Asigurate oportunități de formare profesională de calitate prin participare la cursuri de formare în teritoriu;
  + Organizarea procesului de atestare în IET;
  + Promovarea participării cadrelor didactice experimentate în cadrul concursului „Pedagogul anului”;

**Învățământ primar:**

* + Stagiile de formare desfășurate și atelierele de lucru au fost axate pe îmbunătățirea instrumentelor de evaluare, pe elaborarea și implementarea metodologiei evaluării criteriale prin discriptori, a celor mai accesibile instrumente de comunicare cu părinții vis-a-vis de rezultatele elevilor. În special s-a pus accentul pe monitorizarea permanentă a procesului implementării curriculumului național și implementării ECD-ului.

**Extrașcolar:**

* + Dorința a mai multor consilieri de a se implica la diferite manifestări culturale, locale, raionale, naționale, internaționale;
  + Spiritul de inițiativă și responsabilitate a consilierilor;
  + Experiențele acumulate prin munca în echipă, dezbateri de idei, căutarea consensului, comunicare, negocieri, constituie oportunități deosebite de autocunoaștere;
  + Formarea abilităților de autoconducere la consilieri, descoperirea și dezvoltarea la elevi a capacităților de lider;
  + Implicarea în proiecte și programe educative la nivel raional, național.

În scopul monitorizării implementării curriculumului în baza standardelor s-au realizat următoarele:

|  |  |  |  |  |  |  |  |
| --- | --- | --- | --- | --- | --- | --- | --- |
| **II** | **Monitorizarea implementării curriculumului în baza Standardelor** | ***Învățământ general*** | | ***Managerii*** | | ***Total*** | |
| **zile** | **participanți** | **zile** | **participanți** | **zile** | **participanți** |
|  | Completarea fișelor de monitorizare / evaluare; identificarea punctelor forte și punctelor slabe. | 2 | 1800 |  |  | 2 | 1800 |
|  | Repartizarea chestionarelor pentru manageri; identificarea problemelor instituției. |  |  | 3 | 3 | 3 | 3 |
|  | Realizarea chestionarelor pentru cadrele didactice; identificarea nivelului de realizare a standardelor de calitate; identificarea problemelor ce țin de temele pentru acasă. | 2 | 600 |  |  | 2 | 600 |
|  | Realizarea chestionarelor pentru elevi; identificarea problemelor ce țin de procesul instructiv – educativ; identificarea problemelor ce țin de temele pentru acasă. | 4 tipuri de chest. | 3200 |  |  | 4 tipuri de chest. | 3200 |
|  | Realizarea chestionarelor pentru părinți: identificarea problemelor ce țin de temele pentru acasă. |  |  |  |  |  |  |
|  | Discuții cu elevii pe diverse probleme ce țin de procesul instructiv – educativ. | 25 | 380 |  |  | 25 | 380 |
|  | Focus – grupuri cu cadrele didactice, elevi, părinți pe probleme de atingere a Standardelor de calitate. | 3 | 78 |  |  | 3 | 78 |

|  |  |  |  |  |  |  |  |
| --- | --- | --- | --- | --- | --- | --- | --- |
| **II** | **Monitorizarea implementării documentelor de politici educaționale în învățământul preșcolar** | ***Instituții preșcolare*** | | ***Instituții preuniversitare*** | | ***Total instituții*** | ***Total zile*** |
| **Nr. inst.** | **Nr. zile** | **Nr. inst.** | **Nr. zile** |
|  | Inspecții frontale / Monitorizarea activității instituției. | 1 | 3 | 3 | 18 | 4 | 21 |
|  | Inspecții de revenire / Monitorizarea / verificarea îmbunătățirii lacunelor depistate anterior. | 2 | 1 | 2 | 13 | 4 | 14 |
|  | Inspecții de o zi / Monitorizarea documentației la nivel de grupă / instruire. | 10 | 1 | 22 | 35 | 32 | 36 |

**Impactul**

Monitorizările au demonstrat că, în linii mari, cadrele didactice cunosc standardele de calitate, aplică le lecții cerințele acestora, direcțiile de școli monitorizează aplicarea lor în cadrul lecțiilor în baza unei fișe de evaluare / monitorizare elaborată în baza standardelor. Cadrele didactice depun efort pentru ca elevii să fie implicați la maxim în activități. S-a schimbat atitudinea față de activitatea copiilor cu CES. Este perioada când se exersează trecerea la ECD. Deși cadrele didactice parțial aplică această metodologie din 2014, aici mai este nevoie de instruit cadrele didactice pentru respectarea corectitudinii implementării acestei metodologii. La această etapă toate școlile au elaborat planul de acțiuni întru formarea cadrelor didactice pe această problemă.

**Învățământ preșcolar**

În urma monitorizării s-a constatat că sunt

* create condiții suficiente de aplicare a documentelor de politici educaționale, sunt respectate particularitățile de vârstă, nivelul de dezvoltare, nevoile fiecărui copil în proiectarea ulterioară a activităților.
* valorificate recomandările în urma monitorizărilor cu scop de ajutor metodologic, cu accent pe reorganizarea documentației managerului și a cadrelor didactice structurate conform Nomenclatorului Unic per instituție/ per grupă.
* dețin competențe de organizare a procesului de învățare (Cadrele didactice cu studii în domeniu și cele experimentate), anume în corelarea obiectivelor curriculare cu strategiile didactice și mediul de învățare în strânsă corespondență cu nevoile individuale ale copilului.
* utilizează practici de abordare integrată a dezvoltării copilului și de incluziune socială.

*Probleme:* la unele cadre didactice necesită

* a reorganiza Portofoliul cadrului didactic
* a întocmi Registrul dezvoltării profesionale/ Formarea continuă a educatorului la nivel de instituție,raion, țară
* a utiliza Instrumentul de evaluare a competențelor profesionale (SNP) pentru autoevaluare, evaluare reciprocă
* a elabora un Plan Personalizat de Dezvoltare Profesională, raportat la SNP
* a participa o dată/ trei luni la cursuri de perfecționare

***Învăţământ primar***

În urma monitorizărilor s-a constatat că :

**Puncte forte**

* Cadrele didactice au o pregătire ştiinţifico-metodică corespunzătoare;
* Cunosc  cerinţele curriculum-ului centrat pe competenţe ;
* Dispun de proiectări de lungă durată cu adaptările corespunzătoare clasei de elevi conform Scrisorii Metodice,  realizate în baza curriculum-ului, centrat pe competenţe .
* Dispun de mape, portofolii conform cerinţelor nomenclatorului şi a metodologiei ECD

**Puncte slabe**

* Lipsă de responsabilitate şi competenţă a unor cadre didactice în aplicarea corectă a curriculei modernizate la disciplinele de studii;

Se propune cadrelor didactice să:

* studieze în continuu literatura metodică de specialitate;
* să se practice asistări reciproce în scopul preluării modalităţilor de aplicare corectă a metodelor activ-participative;
* să se organizeze conlucrarea cu părinţii, realizând parteneriatul învăţător-elev-părinte.

**Instrucţiunea cu privire la tema pentru acasă**

* Cadrele didactice nu respectă timpul de realizare a temelor pentru acasă conform schemei.
* Nu corespunde numărul exerciţiilor din catalog cu cea din agenda elevului;

Din discuţii majoritatea elevilor pentru aşi face temele pentru acasă au nevoie de mai mult de 5 ore pe zi.

|  |  |  |  |  |
| --- | --- | --- | --- | --- |
|  | Locul I | Locul II | Locul III | Mențiuni |
| Activitatea extrașcolară |  |  |  |  |
| Concursul raional ,,Se caută o stea” |  |  |  |  |
| Concursul,, Ştefan Vodă are talente” |  |  |  |  |
| Concursul ziarelor şcolare |  |  |  |  |
| Concursul teatrelor şcolare |  |  |  |  |
| Descoperă Moldova Ştefan Vodă(concurs republican) | 1 | 1 | 1 | 1 |
| Holocaust, istorie şi lecţii de viaţă (republican) |  | 1 | 1 |  |
| Securitatea la trafic(republican) | 1 |  |  |  |
| Personalităţi creştine |  |  |  |  |
| Limba noastră-i o comoară(republican) | Premiul mare |  | 1 |  |
| Concursul desenelor (republican) |  | 1 |  |  |
| Concursul ecologic |  |  |  | 1 |
| Turnamentul Republican,, Drepturile copilului” | 1 |  | 1 | 3 |
| Resurse regenerabile de energie |  |  | 1 |  |
| Concurs de eseuri „Eterna pace” |  |  | 1 | 2 |
| Școala bărbăției |  |  | 1 |  |
| **Total: Premiul mare – 1** | 3 | 3 | 7 | 7 |

**Impact:**

* Schimbările pozitive în comportamentul elevilor: deschidere, toleranţă.
* Descoperirea de talente în arte, dans, teatru, formarea deprinderilor de a asculta, analiza;
* Implicarea unui număr mai mare de elevi;
* Satisfacerea diverselor interese, pasiuni necesităţi a elevilor;
* Diversitatea formelor şi tehnicilor de lucru aplicate;
* Colaborarea permanentă cu părinţii, comunitatea, profesorii;
* Includerea elevilor cu cerinţe educaţionale speciale;
* Organizarea eficientă a timpului liber.

În scopul implementării programului de dezvoltare a educației incluzive, regulamentului cu privire la organizarea educației incluzive în instituțiile de învățământ general, specialiștii SAP au desfășurat mai multe activități.

* Evaluarea complexă și multidisciplinară a dezvoltării copilului;
* Evaluarea specifică a copiilor cu probleme de comportament antisocial, copii în situație de risc, copii cu probleme medicale de sănătate;
* Acordarea asistenței psihologice, pedagogice și logopedice;
* Organizarea și acordarea aisistenței metodologice psihologilor, membrilor CMI, CDS, cadrelor didactice.

În raion, în anul 2018, 317 copii cu CES au fost școlarizați (22 în IET și 295 în școli).

Evaluați în 2018 au fost:

* Referiți – 44; evaluați – 28; reevaluați – 310; 294 – rapoarte perfectate.

Conform formei de incluziune sunt:

* Incluziune totală – 293 copii;
* Parțială – 10 copii;
* Ocazională – 5 copii.
* 282 copii au studiat în bază de PEI.
* Pe parcursul anului, 50 copii au fost beneficiat de asistență psihologică, logopedică.
* S-au desfășurat 11 seminare, 10 training-uri, 25 ateliere de lucru, 6 mese rotunde și 66 alte activități. În total au fost cuprinși 864 cadre didactice și manageriale, părinți, reprezentanți legali, psihologi.
* Pe parcursul anului, de comun cu partenerii (CRAP-ul, MCC, Centrul de Sănătate Ștefan Vodă, DASPF (echipa mobilă), inspectoratul de poliție, AO Keystone, Terre des hommes, AO Pentru fiecare copil, AO „Femeia și Copilul – Protecție și Sprijin”) s-au desfășurat 12 activități.
* În raion sunt create 22 CREI.
* În 2018 s-au alocat 78 mii lei pentru asigurarea centrelor cu rechizite, TIC, mobilier.

Problemele ce persistă la capitolul incluziunea copiilor cu CES în învățământul general:

* Lipsa specialiștilor în cadrul SAP-ului și în instituțiile de învățământ (psihologi, logopezi);
* Curricula individualizată nu corespunde întotdeauna nevoilor individuale;
* Neacceptarea de către familie a faptului că-s copii cu CES;
* O altă problemă este că nu toți copiii referiți au fost evaluați, motivele fiind: prezentarea întârziată a dosarelor, numărul mare de solicitări în raport cu numărul specialiștilor.

Atestarea cadrelor didactice și manageriale este un proces continuu.

În cadrul atestării s-au desfășurat 5 ședințe ale comisiei raionale de atestare. Toate cadrele didactice supuse atestării au fost monitorizate și s-a acordat ajutorul necesar.

În total s-au atestat:

* Conferirea / confirmarea gradului didactic întâi – 12;
* Conferirea / confirmarea gradului managerial întâi – 3;
* Conferirea / confirmarea gradului didactic doi – 111;
* Conferirea / confirmarea gradului managerial doi – 8.
* A fost elaborată baza de date a cadrelor didactice / manageriale care vor fi supuse atestării în anul 2019.

În același context s-a desfășurat concursul raional „Pedagogul anului” la care au participat 14 cadre didactice (etapa raională).

Evaluarea nivelului de cunoaștere este o prioritate a sistemului educațional raional, deoarece denotă nivelul de formare a competențelor curriculare la disciplinele școlare.

În scopul evaluării aptitudinilor și capacităților intelectuale individuale ale elevilor s-au desfășurat olimpiadele raionale la disciplinele de studiu.

În total au participat 450 elevi din clasele IV;VII –XII;

La etapa republicană au participat 31 elevi.

Rezultate bune au obținut elevii din IP LT ,,Ștefan Vodă” or. Ștefan Vodă la limba engleză, istorie, educație fizică.

În cadrul Concursului republican ,,Limba noastră-i o comoară”, elevii din IP LT ,,Ștefan Vodă” or. Ștefan Vodă au obținut ,,Premiul Mare” și locul III.

În domeniul sportului, discipolul școlii sportive a devenit campionul lumii și campion olimpic(tineret) la lupte greco-romane.

Întru susținerea elevilor capabili de performanță la toate domeniile, Consiliul raional a alocat 120 mii lei. 23 elevi au beneficiat de bursa Consiliului raional(cu părere de rău din 15 burse acordate elevilor claselor VIII-IX au fost înaintate doar 10 dosare) oare chiar nu aveam elevi capabili?).

La acest capitol aș vrea să menționez că mai sunt rezerve.

De rezultate destul de modeste dau dovadă participanții la olimpiadele de matematică, fizică, informatică, chimie.

În același context se desfășoară și evaluările finale.

În anul 2018 au absolvit prima treaptă de școlaritate 624 elevi.

La limba română % calității a constituit 59,33 și nota medie - 7,66.

La matematică % calității a constituit 41,37 și nota medie – 7,47.

La examenul de absolvire a gimnaziului au fost admiși 648 elevi.

Au promovat – 627 (96,7%).

La limba română % promovabilității a constituit 96,46, la matematică – 96,05 și la istorie – 97,0.

Pentru susținerea examenelor de BAC s-au înscris 120 candidați (107 din sesiunea 2018 și 13 restanțieri). La această treaptă de școlaritate au fost cele mai bune rezultate.

% promovabilității a constituit 98,13. N-au susținut examenul 2 candidați din sesiunea 2018.

Pe parcursul anului eforturile colaboratorilor Direcției Generale Educație de comun cu echipele manageriale, cadrele didactice au fost orientate spre transformarea instituțiilor de învățământ, în școli prietenoase copilului, ținând cont de incluziune, eficientă, mediu protector și sănătos.

Au fost create parteneriate comunitare. În toate instituțiile au activat Consiliile elevilor. Al 6-lea an activează și Consiliul raional al elevilor.

Unul din obiectivele prioritare ce stau la ordinea de zi a fiecărui cadru didactic este prevenirea violenței și neglijării, exploatării și traficului copiilor.

Fiecare instituție dispune de materiale metodice, diverse surse de informare.

Cu directorii adjuncți, diriginții de clase s-au desfășurat seminare, training-uri.

Pentru lunile septembrie-decembrie 2018 au fost înregistrate 180 cazuri de violență, comparativ cu 202 în anul 2017.

Din ele :

Abuz fizic – 99; psihologic – 49;

Sexual – 2; neglijare – 25; 22 – sesizate de părinți; 53 – de copii; 19 – de angajați; 86 – de cadre didactice.

Un rol important în promovarea valorilor naționale, democratice, modului sănătos de viață revin CRCCA și scolii sportive.

În perioada de referință, procesul educațional nonformal, s-a realizat în cercuri de activitate, respectiv: artistic; ecologic; etnografic; și muzeistică; social – pedagogic. În cercuri au fost cuprinși 575 elevi.

Membrii cercurilor au participat la 37 activități republicane, raionale, locale, ocupând locuri premiante (3 locuri I; 2 locuri II; 3 locuri III).

Școala sportivă activează cu 14 filiale. În total se antrenează 710 elevi în 47 grupe la 7 probe sportive. Din 25 antrenori, 23 sunt de bază.

În nul 2018 discipolii școlii sportive au participat la peste 100 competiții de divers rang, obținând rezultate înalte:

* Campionatul mondial șa lupte greco-romane – locul I;
* Campion olimpic la aceeași probă (Guțu Al.), antrenor Culacli Vladimir.
* În luna septembrie s-a desfășurat Festivalul luptelor în memoria antrenorului Efim Batîr, la care au participat peste 300 de sportivi din 27 echipe.
* Succese au obținut și echipele de fotbal, care au ocupat locul II la Campionatul Republicii Moldova divizia B.
* Una dintre cele mai mari competiții care se desfășoară în raion sunt Jocurile Juniorilor, la care au participat peste 1500 de elevi.
* Cu tinerii s-au desfășurat 30 competiții sportive, pentru organizarea cărora au fost alocate din bugetul raionului 300 mii lei.

Problemele persistă în activitatea instituțiilor extrașcolare:

* Lipsa sediului;
* Lipsa transportului pentru deplasări la competiții;
* Baza materială insuficientă.

O parte componentă a activității Direcției Generale Educație este și o organizarea odihnei de vară.

În sezonul estival 2018 a activat tabăra ,,Dumbrava”.

În total sau odihnit peste 700 elevi în 6 schimburi.

Din ei 360 din contul Consiliului raional.

Tradițional 22 elevi și 3 profesori s-au odihnit în Centrul Gâlma com. Moroieni, jud. Dâmbovița, România. La fel și 25 elevi și profesori din România s-au odihnit în tabăra ,,Dumbrava” și 30 bilete pentru copiii, prinții cărora au participat la lichidarea consecințelor avariei de la Cernobîl.

Pentru îmbunătățirea condițiilor de activitatea taberei Consiliul raional a alocat peste 1 mln de lei.

În cadrul proiectului ,,Familie sănătoasă” au fost procurate 120 foi (70 pentru copii din Ștefan Vodă și 50 pentru copii din raionul Dubăsari) și 30 bilete pentru copii, părinții cărora au participat la lichidarea avariei de la Cernobîl.

Condițiile de funcționare a instituțiilor de învățământ au un rol important în organizarea și desfășurarea procesului educațional.

Ca și în anul precedent, 18 instituții de învățământ și-au asumat rolul de executor secundar de buget.

10 instituții au activat ca executori terțiari de buget. Toate alocațiile financiare fiind gestionate de contabilitatea Direcției Generale Educație.

Din cele 81677,4 mii lei alocate conform formulei cost standard per elev, 32546 mii lei au fost gestionate de Direcția Generală Educație de comun cu direcțiile instituțiilor de învățământ.

Sursele financiare alocate (din componenta raională, soldul creat la 01.01.2018, soldul raionului 4342,8 mii lei (din 10289,6 mii lei) au fost redicționate pentru achitarea salariilor și întreținerea instituțiilor.

Bugetul total gestionat în anul 2018 de Direcția Generală Educație a constituit 33245 mii lei.

Executat a fost 32548 mii lei.

Direcția Generală Educație a întreprins acțiuni și în vederea punerii în aplicarea Legii 270/2018, Hotărârilor Guvernului 1231/2018, 969/2018, 862/2018 cu privire la salarizarea lucrărilor din sfera bugetară.

S-au desfășurat seminare cu conducătorii instituțiilor în vederea elaborării Regulamentelor cu privire la stabilirea sporului pentru performanță și a sporului cu caracter specific.

S-au efectuat toate calculele pentru angajații Direcției Generale Educație, a managerilor.

S-au elaborat criterii pentru fiecare categorie de angajat în parte. S-au oferit consultații contabililor, conducătorilor.

Direcția Generală Educație, pe parcursul anului, a ținut în vizor și problema pregătirii instituțiilor către noul an școlar (reparațiile, dotările).

În acest scop sau alocat peste 13500 mii lei.

Volumul cel mai mare de lucrări s-a efectuat în școala primară ,,Grigore Vieru” or. Ștefan Vodă.

Sursele financiare fiind alocate de Consiliul raional Ștefan Vodă și Consiliul județean Brașov, România.

S-au început și lucrările de reparație a IP LT ,,Ștefan Vodă” or. Ștefan Vodă în cadrul Proiectului ,,Reforma învățământului în Republica Moldova” (care în prezent sunt stopate din cauza rezilierii contractului cu agentul economic).

S-au schimbat uși, ferestre, s-au reparat sisteme termice, rețele electrice, săli de sport, cantine, s-au procurat plite electrice, frigidere, mobilier, TIC. S-au instalat camere video.

S-a procurat inventar sportiv. Dar în același rând mai rămân probleme ce necesită soluționare.

Reușind din cele expuse pentru anul 2019 Direcția Generală Educație își propune următoarele obiective:

* fortificarea capacităților instituțiilor de învățământ în prestarea serviciilor extracurriculare prin formarea și motivarea cadrelor didactice și a elevilor, îmbunătățirea condițiilor pentru optimizarea procesului educațional;
* crearea condițiilor, motivarea cadrelor, realizarea activităților de sensibilizare a opiniei publice în domeniul protecției drepturilor copilului, experienței avansate în domeniu;
* monitorizarea punerii în aplicare a noilor politici educaționale;
* gestionarea eficientă a surselor financiare alocate per elev;
* realizarea prevederilor Legii nr.270/2018, Hotărârea Guvernului nr.1231/2018;
* 969/2018; 868/2014 cu modificările ulterioare;
* dezvoltarea în continuare a parteneriatelor educaționale la nivel local, raional și republican;
* prevenirea abandonului neșcolarizării, eșecului școlar;
* motivarea tinerilor specialiști și asigurarea instituțiilor cu cadre didactice.